
Ry fiangonana malala,
Amin’izao fahatratrarantsika ny taona vaovao 2014 izao dia manolotra ny fiarahabana sy ny firariantsoa ho antsika rehetra amin’ny Anaran’ny Tompo.
Ho tanteraka eo amin’ny fiainantsika tsirairay anie ny Tenin’ny Soratra Masina manao hoe :
“Hovohan’I JEHOVAH ho anao ny lanitra, tranon y fitehirizan-tsoa, handatsahany ranonorana amin’ny taninao amin’ny fotoany sy hitahiany ny asan’ny tananao rehetra…” Deot 28 : 12
Ankoatra izany dia mampahatsiaro  antsika ireto fihaikana mipetraka eo anoloantsika ireto :
A -	Mandroso ho amin’ny fifohazana sy fanavaozana isan’andro
B -	Mametraka tanjona sy marika vaovao sy ambony eo  amin’ny :
1.	fianarana ny Tenin’Andriamanitra sy ny Fanahin’ny Faminaniana
2.	famonjem-panahy : asa fitoriana, fijoroana vavolombelona
3.	fanohanana ny asan’Andriamanitra amin’ny ampahafolony sy ny fanatitra
4.	fitiavana ny ankohonana, ny mpiara-monina
5.	fampitaovana ny fiangonana : manolotra ny talenta sy fananana ho Azy.
D -	Mampitombo ny talenta sy ny fanomezam-pahasoavana hampandrosoina ny fiangonana

“Tsy mitsahatra mahatsiaro ny asanareo amin’ny finoana sy ny fikelezanareo aina amin’ny fitiavana ary ny faharetanareo amin’ny fanantenana an’I JESOSY KRISTY TOMPONTSIKA eo imason’Andriamanitra Raintsika” I Tes 1 : 3
Mahereza! Ho amintsika anie ny Tompo 
------------ oOo --------------
DEPARTEMANTA MASS
ANDEFASANA		:	Ny Tompon’andraikitry ny SAMPANA M.A.S. isam-piangonana
				Ireo rehetra liana te-hanatrika
ANTONY		:	FAMPAHATSIAHIVANA (TARI-DALANA ho an’ny sampana Fahasalamana)
1. Ny TANJONTSIKA dia ny mambra rehetra manapa-kevitra hiroso amin’ny fanavaozana ara-pahasalamana
2. Ny FANAVAOZANA ARA-PAHASALAMANA dia ny FIVELARANA sy FITOMBOANA avo indrindra mety ho tratra eo amin’ny vatana, saina, fanahy.
3. Ny Fiangonana tsirairay dia ho FOIBE ARA-PAHASALAMANA mivelatra amin’ny fiaraha-monina (Centre de Santé Communautaire) ary ny mambra tsirairay dia mpanabe ara-pahasalamana
4. Ny fomba hanatanterahana sy hanatrarana ny tanjona dia miasa amin’ny TETIKASA 5 ato amin’ny SID : EPAFRA – FIASAN’I PAOLY – EZAKA HEZEKIA – TAO-TRANO HAGAY – PROJET ZAKARIA isika
NOHO IZANY dia :
· Ampirisihina isika tompon’andraikitra hikaroka fomba tsara indrindra hanatanterahana izany.
· Aoka ho tonga mandrakariva amin’ny fotoana hanaovantsika fiofanana indray mandeha isam-bolana ka ny Alahady voalohany foana raha tsy misy fanovana tampoka
· Ampahatsiahivina àry isika fa amin’ny ALAHADY 2 febroary 2014 izao no fiofanantsika manaraka araka ny mahazatra ao amin’ny Efitrano FIVORIANA F.M.C. Soamanandrariny amin’ny 9ora maraina. Mifampilazà!


DEPARTEMANTA SAMPANA VAVAKA
ANDEFASANA		:	Ny Fiangonana rehetra eto amin’ny F.M.C.
ANTONY		:	FIARAHABANA sy FISAORANA 
1. Miarahaba antsika fiangonana rehetra tratry ny taona vaovao 2014. Hitondra fahasoavana sy fanambinana ary fitahiana ampy fatra ho antsika rehetra anie ity taona vaovao ity ary hampanakaiky bebe kokoa antsika amin’ANDRIAMANITRA hatrany. 
2. Vita soa aman-tsara koa ny 10 androm-bavaka izay nataontsika ka dia isaorana Andriamanitra noho ny fahasoavany. Enga anie ka hifahatra amin’ny vavaka hatrany ny vahoakan’ Andriamanitra rehetra ary hitombo ny fiainam-bavaky ny tsirairay hahavonona isan’andro antsika amin’ilay fotoam-bolamena feno voninahitry ny fihaviany. Amena!
3. Tsy adino ny misaotra antsika fiangonana rehetra nanatanteraka iny programa maneran-tany iny, indrindra fa ny alim-bavaka namaranana azy. Isaorana avokoa isika rehetra : ny Pasitora, ny Loholona sy talem-piangonana, ny sampana tsirairay avy ary ny mambra rehetra izay nanatanteraka ny alim-bavaka tamin’ny toerana 4 teto an-drenivohitra sy tamin’ny toerana maro ivelan’ANTANA- NARIVO. Mankasitraka indrindra e!
------------ oOo --------------
DEPARTEMANTA TANORA
1. Ny Departemanta Tanora sy ny ekipany rehetra dia manolotra fiarahabana sy firariantsoa ho an’ny tanora rehetra manerana ny F.M.C. noho ny fahatrarana ny taona vaovao 2014. Ho velona hatrany anie ny zatovo ka tsy hisy ho very. Amena!
2. Ilazana koa isika fa araka ny tapaka tao amin’ny komitin’ny F.M.C. dia ho tanterahina ny Sabata 15 febroary 2014 ny lanonam-panokafana amin’ny fomba ofisialy ny taom-piasana 2014.  Eny amin’ny Gradins III VATOLAMPY MAMPIRAY no hanatanterahana izany. Asaina avokoa ny Club rehetra hanatrika izany fotoan-dehibe izany. Isaky ny Région dia oaka hisy hanatrika izany fotoan-dehibe izany. Mankasitraka indrindra!
 ------------ oOo --------------
DEPARTEMANTA TANORA
ANDEFASANA		:	Ny Fiangonana rehetra manerana ny F.M.C.
ANTONY		:	FISINTONANA ARA-PANAHY ho an’ny Mpitarika SAMPANA TANORA
DATY			:	31 janoary – 02 febroary 2014
TOERANA		:	ANTOKONANA – Distrika ANJOZOROBE
FEPETRA		:	Natokana ho an’ireto sokaji-na mpitarika ireto irery ihany izy ity :
· STAFF Departemanta TANORA F.M.C.
· DR rehetra sy ny CGZ rehetra manerana ny F.M.C.
· CZ rehetra manerana nY F.M.C.
· Ny Directeur de Club rehetra voatendry hiasa 2014 rehetra
· Ny Loholon’ny Tanora sy ny Pasitora 
LASY			:	Anaty Tente avokoa
SARAN-DALANA	:	2000 Ar (Mandroso) avy eo amin’ny Gare routière AMBODIVONA
MPANDRINDRA	:	Chef Bontebok Staff miandraikitra ny kilasim-pandrosoana F.M.C. sy 
Chef Saka sariaka D.R. ANALAMANGA
Indro ampiarahanay amin’ity filazana ity ny Taratsy fisoratana anarana ka ny ALAROBIA 29 janoary no fara-fandraisana azy ao amin’i CHEF MOÏSE ao amin’ny F.M.C
------------ oOo --------------



AUMONERIE HOPITAL
ANDEFASANA		:	Ny Fiangonana rehetra eto ANTANANARIVO sy ny manodidina.
ANTONY		:	ANDRO IRAISAM-PIRENENA ho an’ny MARARY 
DATY			:	11  febroary 2014
TOERANA		:	Chapelle H.J.R.A. ambadiky ny SAINTE FLEUR 
ORA			:	Amin’ny 10 ora maraina
FANAMARIHANA
· Hetsika iarahantsika vahoakan’Andriamanitra eto ANTANANARIVO izy ity ka aoka hifanohana  isika mambra rehetra : TANORA – ANKIZY – MIFEM – ny hery velona rehetra ao am-piangonana hanehoana ny voninahitr’ANDRIAMANITRA sy ho fanaovana ny ASA FITORIANA amin’ny fomba manokana.
· Hisy vavaka hataontsika ho an’ny marary – Hisy fanomezan-drà maimaim-poana – Hisy fizarana fanomezana toy ny boky, tract, fitafiana, PPN …
· “… ary isika kosa mba tokony hanolotra ny aintsika hamonjy ny rahalahy” I jaona 3 : 1b
Manantena ny fifanohanantsika sy fiarahana mihetsika amin’io fotoana io. 
------------ oOo --------------
 DEPARTEMANTA MINENF sy MIFEM
Miarahaba antsika rehetra noho ny nahatrarana izao taona vaovao izao. Ny fahasaoavan’ny Tompo anie ho amintsika isam-batan’olona mandritra ity taona vaovao 2014 ity.
Toy izao indray ireo HETSIKA MAIKA izay hiantsoana antsika araka ny sokajiny avy :
I. MINENF
ANTONY 		: 	FISINTONANA ARA-PANAHY sy FIOFANANA
DATY			:	SABATA 8 sy ALAHADY 9 febroary 2014
TOERANA		:	CENTRE SOAVIMBAHOAKA (Toy ny teo aloha ihany)
FAHATONGAVANA	 :	Amin’ny 7.30 ora maraina eny  SOAVIMBAHOAKA
FISORATANA ANARANA :	Porte 9 ao amin’ny F.M.C hatramin’ny ALAROBIA 5 febroary @ 12 ora 
atoandro
SARAM-PISORATANA	:	5000 Ariary
FANAMARIHANA	:	Aoka samy hitondra vilia sy sotro. Ny maraina kosa dia samy manao voky avy 
any an-tranony 
----------------------------------------------------------
1. Antsoina ireo CHORALE MINENF F.M.C. sy ireo te-hanatevin-daharana fa mitohy ny fianaran-kira isaky ny Alahady faharoan’ny volana. Ny volana febroary dia mamerin-kira isika ny 9 febroary amin’ny 8  – 11  ora
2. Ny ALAHADY 9 mars 2014 dia hisy fifampiarahabana sy fakana sary (tournage) ho fanomanana ny VCD fetin’ny reny sy fetin’ny ray koa aoka samy hiomana ho tonga daholo ny ankizy rehetra.

II. MIFEM
ANTONY  	:	Fifampiarahabana CHORALE MIFEM F.M.C.
DATY		:	Alahady 16 febroary 2014
TOERANA	:	C.F.F. Soamanandrariny
----------------------------------------------------------
ANTONY  	:	FISINTONANA ARA-PANAHY sy FIOFANANA ho an’ny Mpitarika MIFEM isam-
piangonana
DATY		:	22 sy 23 febroary 201

Indreto misy daty tsara ho fantatra sy tsara hiomanana dieny izao :
01 martsa 2014	:	ANDRO MANOKANA HIARAHA-MIVAVAKA HO AN’NY VEHIVAVY
08 martsa 2014	:	ANDRO IRAISAM-PIRENENA ho an’ny VEHIVAVY. Miomàna fa ho eo amin’ny 
GRADINS III VATOLAMPY MAMPIRAY isika (Aoka ho tomombana tsara dieny 
izao ny hetsika rehetra : hira - saynette – tenue…)
------------ oOo --------------
DEPARTEMANTA FIFANDRAISANA
ANDEFASANA		:	Ny Pasitora ,ny  loholona, ny tomponandraikitry ny fifandraisana isam- 
piangoana ary ny mambra rehetra eto anivon’ny FMC .
ANTONY		:	FIFANINANANA TANTARA
Ho fanamarihana ny faha 14 taona niorenany ny Radio Oasis Antananarivo ny taona 2014, radio voalohany tato anatin’ny FMC dia hisy fifaninanana  tantara lalaovina amin’ ny onjam- peo izay karakarain’ ny Departemantan’ ny fifandraisana sy ny radio Oasis ka toy izao ny mombamomba izany:
· MPANDRAY ANJARA : tsy hanavahana fa ireo rehetra liana
FEPETRA
· Ny lohahevitra dia miompana amin’ ireto manaraka ireto:
· Fahasalamana - Fampandrosoana ny maha-olona  -  Fanabeazana  -  Fanajana ny tontolo iainana
· Ara- panahy
Marihina fa ireo rehetra ireo dia samy mifototra amin’ ny lafiny ara- panahy ary/na hisintomana lesona ara- panahy. Miseho amin’ny endrika kanto sy mahafinaritra ary mahasarika hihaino.
· Tsy manohintohina ny fiainana na finoan’ny hafa, izany hoe tsy manonontonona anaram-piangonana hafa. 
· Tsy mitarika ho amin’ny fankahalana vondronolona na foko. Tsy mampisara-bazana. 
· Tsy mivaona amin’ny fahamarinana ara-baiboly.
· Ny faharetany dia tsy mihoatra ny 25mn. Ny mpandray anjara dia tsy mihoatra ny dimy (05).
· Atao anaty CD ny raki- tsoratra efa vita saisie 
· Atao ao anaty valopy lehibe, tsy misy marika ahalalana ny mpanoratra. Atao ao anatin’io valopy io ny valopy kely mihidy iray misy ny adiresy sy ny momba ny mpanoratra.
· Aterina aty amin’ny Radio Oasis ny sangan’asa na alefa paositra mialoha ny 15 Mars 2014 ary ny fitomboky ny paositra no manamarina azy.
· Mijanona ho fananan’ny Radio Oasis ny sangan’asa rehetra ary azony ampiasaina amin’ izay hilàna azy.
FANAMARIHINA
· Ny tantara roambin’ny folo voalohany, aorian’ny fanivanana ataon’ny vaomieran’ny fitsarana, dia handeha  amin’ireo  onjam-peo Oasis amin’ ny faritra telo (Antananarivo, Toamasina, Ambatondrazak) ary ny mpihaino no hitsara azy indray.
· Ny 5 voalohany no hahazo ny amboara ary ny folo voafantina kosa dia samy tolorana marim- pankasitrahana.
Raha mila fanazavana fanampiny ianao, dia antsoy ny 034 74 496 68 ,henoy tsy tapaka ny onjam- peo Oasis 106.4 FM.Hiangavina araka izany ny tomponandraikitry ny fifandraisana rehetra isam- piangonana mba hanao fanentanana mitohy ny amin’ izany fifaninanana tantara izany sy ny hetsika rehetra ho fanamarihana izany fankalazana ny faha 14 taonan ‘ny Radio Oasis izany. Raha azo atao aza dia aoka atao peta-drindrina 
------------ oOo --------------
Mirary Sabata mahafinaritra ho antsika rehetra eo ambany fitarihan’ny Fanahy Masina. Amena!

Pasteur RASOLOFOHERY Jean Marie 
Secrétaire Général F.M.C

